Ճակատագիրը, սակայն, դառնության բաժակը ետ չէր քաշել Էդիթից. Լեպլեն շուտով սպանվում է: Ու քանի որ նրա մասին չարախոսում էին, թե հակում ունի տղամարդկանց հանդեպ, բոլորը երես են թեքում նաև հանգուցյալի սիրուհուց: Միայն թատերական գործակալ Ռեյմոն Ասսոն է աջակցության ձեռք մեկնում Պիաֆին` դառնալով նրա սիրեկանն ու ուսուցիչը: Նա երիտասարդ կնոջը գրել ու կարդալ է սովորեցնում, նրա համար երգեր հեղինակում և բարձրացնում փարիզյան խոշորագույն ABC մյուզիք-հոլի բեմ: Պիաֆն առանձնանում էր իր թեթև վարքով, ինչպես ասում են` ձեռնոցի նման, փոխում էր տղամարդկանց: